# Muro Club de Futbol

El Muro Club de Futbol és un equip de futbol valencià, de la localitat de Muro d'Alcoi (El Comtat).
Actualment juga a Tercera Divisió Espanyola, després d'ascendir la temporada 2010-11 des de la Regional Preferent valenciana.

## Història

El Muro és un equip de futbol amateur que ha jugat sempre a categories regionals. Va ser a partir d'una bona temporada 2010-2011 en la Regional Preferent Valenciana que el Muro va poder jugar la promoció d'ascens a Tercera Divisió, aconseguint l'ascens contra el CD Acero de Sagunt. La temporada 2010-11 l'equip filial també va aconseguir un ascens, a Primera Regional. Estos ascensos van fer que el Muro CF fóra elegit com a millor entitat esportiva de la localitat a la novena Gal·la de l'esport de Muro, on l'exjugador Juan Oltra Senabre va rebre una menció d'honor.
El 20 d'agost de 2011 el Muro CF va jugar el seu primer partit en Tercera Divisió, fent una bona temporada en el seu debut en la categoria, mantenint-se en les primeres posicions de la classificació i amb possibilitats de jugar l'ascens a Segona Divisió B en la seua primera temporada a una categoria no-regional.
Finalment, a l'última jornada de la temporada, el 13 de maig de 2012, s'enfrontà al camp de La Llometa contra el CD Acero, un rival directe per l'ascens, a qui guanyà per 4-1. El Muro acabà la temporada en tercera posició i es classificà per a la promoció d'ascens a Segona Divisió B.
La primera eliminatòria de la promoció d'ascens el va enfrontar al CD Puerta Bonita, del barri madrileny de Carabanchel. El primer partit, jugat a Carabanchel, va acabar amb un empat a 1, que sumat a la victòria murera per 2-1 en el partit de tornada van permetre que el Muro CF passara a la segona fase de la promoció d'ascens.
El rival del Muro a la segona eliminatòria de la promoció d'ascens va ser el Yeclano CF, equip que golejaria per 0-4 en el primer partit, jugat a la Llometa. i tornaria a guanyar per 3-0 en el partit disputat a Múrcia. Finalment, el Yeclano acabaria ascendint a Segona B.

## Uniforme

* Uniforme titular: Samarreta blanca amb franja horitzontal negra, pantalons negres i calces negres.
* Uniforme alternatiu: Samarreta groga amb franja horitzontal blava, pantalons grocs i calces grogues.

## Temporada a temporada

| Temporada | Nivell | Divisió | Posició |
| 1930–00 | Amateur | Regionals | — |
| 2000/01 | 6 | 1 Reg. | — |
| 2001/02 | 6 | 1 Reg. | 1r |
| 2002/03 | 5 | Reg. Pref. | 16è |
| 2003/04 | 6 | 1 Reg. | 7è |
| 2004/05 | 6 | 1 Reg. | 1r |
| 2005/06 | 5 | Reg. Pref. | 18è |
| 2006/07 | 6 | 1 Reg. | 2n |
| 2007/08 | 5 | Reg. Pref. | 13è |
| 2008/09 | 5 | Reg. Pref. | 3r |
| 2009/10 | 5 | Reg. Pref. | 3r |
| 2010/11 | 5 | Reg. Pref. | 2n |
| 2011/12 | 4 | 3a | 3r |
| 2012/13 | 4 | 3a | 6è |

## Referències

* ↑ CD Llosa, Muro CF y CE Alberic juegan el ascenso a Tercera notícia a Las Provincias del 20 de maig de 2012 (castellà)
* ↑ El Muro C.F.militará la próxima temporada en Tercera División Arxivat 2011-07-03 a Wayback Machine. notícia a Alcoy al Dia del 19 de juny de 2011 (castellà)
* ↑ Muro guardona als seus millors esportistes notícia a Pàgina66 del 6 de febrer de 2012
* ↑ Hoy partido histórico en La Llometa de Muro Arxivat 2016-03-03 a Wayback Machine. notícia a Campdefutbol.com del 20 d'agost de 2011 (castellà)
* ↑ El Catarroja CF mantiene el pulso con Levante UD B, UD Alzira y Muro CF por la primera posición tras ganar al Alicante CF (0-3) notícia a Horta Noticias del 26 de març de 2012 (castellà)
* ↑ El Muro recupera el buen juego ante un rival directo notícia a Golsmedia del 15 d'abril de 2012 (castellà)
* ↑ El Muro jugarà la fase d'ascens a Segona B Arxivat 2012-06-26 a Wayback Machine. Ha golejat a l'Acero rival directe per 4 a 1 i ha acabat tercer - notícia a Ara Multimèdia del 14 de maig de 2012
* ↑ El Muro viatjarà a Madrid per enfrontar-se al Puertabonita en Play-Off Arxivat 2012-06-21 a Wayback Machine. notícia a Ara Multimèdia del 14 de maig de 2012
* ↑ El Muro torna de Madrid amb un empat que defendrà a La Llometa Arxivat 2012-06-26 a Wayback Machine. notícia a Ara Multimèdia del 20 de maig de 2012
* ↑ El Muro elimina al Puerta Bonita Arxivat 2012-06-26 a Wayback Machine. notícia a Ara Multimèdia del 29 de maig de 2012
* ↑ El Yeclano serà el següent rival a batre del Muro Arxivat 2012-06-26 a Wayback Machine. notícia a Ara Multimèdia del 29 de maig de 2012
* ↑ Golpe de autoridad del Yeclano en Muro (0-4) notícia a La Verdad del 3 de juny de 2012 (castellà)
* ↑ Adiós al sueño del ascenso notícia a Gols Mèdia del 10 de juny de 2012 (castellà)

## Enllaços externs

* Pàgina del club a Facebook